Gironegh

Gironegh (Gironico) l'è ona frazion del comun comasch de Colverd.
El gh'ha ona popolazion de 2.038 abitant. El se troeuva a sud di paes de Drezz e Parè, i alter duu center del comun.
In del vegg territori comunal de Gironegh a gh'è i frazion de Gironegh al Mont e Salvadonega.

 Storia e tradizion 
El document pussee antigh che 'l testimonia l'esistenza del paes l'è del 962.

La parocchia, dedicada ai sant Nazar e Cels, l'è stada fondada in del 1455 cont el contribuu de la famiglia Rusca, che l'ha ottegnuu per quest el diritt de nomina del curad. In l'Historia della Famiglia Rusca se legg: presso di me Gio Paolo Stoppano Notaro de Como vi è memoria del 1495 della fondatione e donatione fatta dalli signori Conti Ruschi della chiesa di San Nazario di Geronico. La gesa l'è stada consacrada el 29 settember 1775.

In del period napoleonegh (1809-1816) el comun l'è staa unii a Parè, Drezz e Montan. Tornaa indipendent cont el tornà di Austriegh, Gironegh l'è restaa on comun indeperlù fina al 2014.

De granda importanza l'è la festa de Gesù Bambin (ciamada ol Bambin da Gironegh), che la se tegn la segonda domenega dòpo l'Epifania e che la reciama on mucc de persònn con la soa procession.

 Evoluzion demografega 

L'andament del numer de abitant del comun de Gironegh l'è mostraa in de la tabella chi de sotta

Categoria:Frazzion di comun de la Provincia de Com
Categoria:Vegg comun de la Lombardia